CELEX: 32011R0494
Language: hr
Date: 2011-05-20 00:00:00
Title: Uredba Komisije (EU) br. 494/2011 od 20. svibnja 2011. o izmjeni Priloga XVII. (kadmij) Uredbi (EZ) br. 1907/2006 Europskog parlamenta i Vijeća o registraciji, evaluaciji, autorizaciji i ograničavanju kemikalija (REACH)  Tekst značajan za EGP

05/Sv. 007
            
            
               HR
            
            
               Službeni list Europske unije
            
            
               276
            
         32011R0494
   
               L 134/2
            
            
               SLUŽBENI LIST EUROPSKE UNIJE
            
            
               20.05.2011.
            
         
      UREDBA KOMISIJE (EU) br. 494/2011
   od 20. svibnja 2011.
   o izmjeni Priloga XVII. (kadmij) Uredbi (EZ) br. 1907/2006 Europskog parlamenta i Vijeća o registraciji, evaluaciji, autorizaciji i ograničavanju kemikalija (REACH)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu br. (EZ) 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i Direktiva Komisije 91/155/EEZ, 93/67/EEZ, 93/105/EZ i 2000/21/EZ (1), a posebno njezin članak 131.,
   budući da:
   
               (1)
            
            
               Vijeće je svojom Rezolucijom od 25. siječnja 1988. o akcijskom programu Zajednice (2) pozvalo Komisiju na suzbijanje onečišćenja okoliša kadmijem.
            
         
               (2)
            
            
               Stavka 23. u tablici iz Priloga XVII. Uredbe (EZ) br. 1907/2006 sadrži ograničenja u pogledu uporabe i stavljanja na tržište kadmija u mješavinama i proizvodima.
            
         
               (3)
            
            
               Kadmij i kadmijev oksid svrstani su kao karcinogene tvari kategorije 1B i kao tvari akutne i kronične toksičnosti kategorije 1 za vodene organizme.
            
         
               (4)
            
            
               Kadmij je od 31. prosinca 1992. zabranjen u skladu s Direktivom Vijeća 76/769/EEZ od 27. srpnja 1976. o usklađivanju zakona i drugih propisa država članica u odnosu na ograničenja stavljanja na tržište i uporabe određenih opasnih tvari i pripravaka (3) kao bojilo u nizu polimera i boja, kao stabilizator u polivinil kloridu (PVC) za neke primjene, a za neke je primjene zabranjeno prevlačenje kadmijem. Direktiva 76/769/EEZ stavljena je izvan snage i zamijenjena Uredbom (EZ) br. 1907/2006 s učinkom od 1. lipnja 2009.
            
         
               (5)
            
            
               Europska procjena rizika od kadmija (4) u skladu s Uredbom Vijeća (EEZ) br. 793/93 od 23. ožujka 1993. o evaluaciji i kontroli rizika od postojećih tvari (5) završena je 2007. Komisija je 14. lipnja 2008. objavila Priopćenje o rezultatima evaluacije rizika i strategija smanjivanja rizika za kadmij i kadmijev oksid (6), u kojemu se preporučuje ograničavanje stavljanja na tržište i uporabe kadmija i kadmijevog oksida u štapićima za tvrdo lemljenje i nakitu.
            
         
               (6)
            
            
               U Priopćenju je navedena potreba za posebnim mjerama za ograničavanje rizika od uporabe štapića za tvrdo lemljenje koji sadrže kadmij i od nošenja nakita koji sadrži kadmij. Profesionalci i hobisti izloženi su parama koje nastaju kod postupka tvrdog lemljenja. Potrošači, uključujući i djecu, izloženi su kadmiju u nakitu kod dodira s kožom ili lizanja.
            
         
               (7)
            
            
               Komisija je naručila istraživanje o socio-ekonomskom utjecaju potencijalnog ažuriranja ograničenja za stavljanje na tržište i uporabu kadmija u nakitu, legurama za tvrdo lemljenje i PVC-u. Rezultati istraživanja objavljeni su u siječnju 2010. (7)
               
            
         
               (8)
            
            
               Postojeće odredbe o bojama koje sadrže cink trebalo bi pojasniti kako bi se definirao visoki sadržaj cinka. Odredbe o bojama na obojenim proizvodima također treba pojasniti.
            
         
               (9)
            
            
               Europska industrija PVC-a se na vlastitu inicijativu od 2001. dobrovoljno uzdržava od uporabe kadmija kao stabilizatora u novo proizvedenom PVC-u za one primjene koje još nisu regulirane u skladu s Direktivom 76/769/EEZ. Ova dobrovoljna inicijativa na kraju je dovela do postupnog prestanka uporabe kadmija u PVC-u.
            
         
               (10)
            
            
               Da bi se postigao cilj suzbijanja onečišćenja kadmijem, zabranu uporabe kadmija trebalo bi proširiti na sve proizvode od PVC-a.
            
         
               (11)
            
            
               Za smjese koje se proizvode od otpadnog PVC-a, dalje u tekstu „oporabljeni PVC”, treba odobriti izuzeće kako bi se omogućilo njihovo stavljanje na tržište u nekim građevinskim proizvodima.
            
         
               (12)
            
            
               Primjenu oporabljenog PVC-a trebalo bi poticati u proizvodnji nekih građevinskih proizvoda koji smiju sadržati kadmij, jer ona omogućuje ponovnu uporabu starog PVC-a. Stoga bi za te građevinske proizvode trebalo odobriti višu graničnu vrijednost za kadmij. Time se izbjegava odlaganje PVC-a na odlagalištima ili spaljivanje koje uzrokuje oslobađanje ugljičnog dioksida i kadmija u okoliš.
            
         
               (13)
            
            
               Ova bi se Uredba trebala početi primjenjivati 6 mjeseci nakon stupanja na snagu kako bi se operatorima omogućilo usklađivanje s odredbama ove Uredbe.
            
         
               (14)
            
            
               Predviđa se da bi se zbog zabrane kadmija u novom PVC-u sadržaj kadmija u građevinskim proizvodima od oporabljenog PVC-a trebao postupno smanjiti. Stoga graničnu vrijednost za kadmij treba s tim u skladu revidirati, a u reviziji ograničenja kako je predviđena u članku 69. Uredbe (EZ) 1907/2006 treba sudjelovati Europska agencija za kemikalije (ECHA).
            
         
               (15)
            
            
               Prilog XVII. Uredbe (EZ) br. 1907/2006 treba izmijeniti u skladu s odredbama o prijelaznim mjerama iz članka 137. stavka 1.a. REACH-a.
            
         
               (16)
            
            
               Mjere predviđene ovom Uredbom u skladu su s mišljenjem Odbora osnovanog u skladu s člankom 133. Uredbe (EZ) br. 1907/2006,
            
         DONIJELA JE OVU UREDBU:
   Članak 1.
   Prilog XVII. Uredbe (EZ) br. 1907/2006 izmjenjuje se u skladu s Prilogom ove Uredbe.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   Ona se primjenjuje od 10. prosinca 2011.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. svibnja 2011.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 396, 30.12.2006., str. 1.
   
      (2)  SL L 30, 4.2.1988., str. 1.
   
      (3)  SL L 262, 27.9.1976., str. 201.
   
      (4)  http://ecb.jrc.ec.europa.eu/documents/Existing-chemicals/RISK_ ASSESSMENT/REPORT/cdmetalreport303.pdf.
   
      (5)  SL L 84, 5.4.1993., str. 1.
   
      (6)  SL C 149, 14.6.2008., str. 6.
   
      (7)  http://ec.europa.eu/enterprise/sectors/chemicals/files/markrestr/study- cadmium_en.pdf.
   PRILOG
   U Prilogu XVII. Uredbe (EZ) br. 1907/2006, tablica u kojoj su navedene oznake tvari, skupine tvari i smjesa te uvjeti ograničenja, mijenja se kako slijedi:
   
               1.
            
            
               U drugom stupcu unosa 23. stavci 1. do 4. zamjenjuju se sljedećim:
               
                            
                        
                        
                           
                                       „1.
                                    
                                    
                                       Ne koriste se u mješavinama i proizvodima proizvedenima od sintetskih organskih polimera (dalje u tekstu „plastični materijal”) kao što su:
                                       
                                                   —
                                                
                                                
                                                   polimeri ili kopolimeri vinil klorida (PVC) [3904 10] [3904 21]
                                                
                                             
                                                   —
                                                
                                                
                                                   poliuretan (PUR) [3909 50]
                                                
                                             
                                                   —
                                                
                                                
                                                   polietilen niske gustoće (LDPE), osim polietilena niske gustoće koji se koristi za proizvodnju pigmentne disperzije (masterbatch) [3901 10]
                                                
                                             
                                                   —
                                                
                                                
                                                   celulozni acetat (CA) [3912 11]
                                                
                                             
                                                   —
                                                
                                                
                                                   celulozni acetat butirat (CAB) [3912 11]
                                                
                                             
                                                   —
                                                
                                                
                                                   epoksidne smole [3907 30]
                                                
                                             
                                                   —
                                                
                                                
                                                   melamin-formaldehidne (MF) smole [3909 20]
                                                
                                             
                                                   —
                                                
                                                
                                                   urea-formaldehidne (UF) smole [3909 10]
                                                
                                             
                                                   —
                                                
                                                
                                                   nezasićeni poliesteri (UP) [3907 91]
                                                
                                             
                                                   —
                                                
                                                
                                                   polietilen tereftalat (PET) [3907 60]
                                                
                                             
                                                   —
                                                
                                                
                                                   polibutilen tereftalat (PBT)
                                                
                                             
                                                   —
                                                
                                                
                                                   prozirni /općenamjenski polistiren [3903 11]
                                                
                                             
                                                   —
                                                
                                                
                                                   akrilonitril-metilmetakrilat (AMMA)
                                                
                                             
                                                   —
                                                
                                                
                                                   umreženi polietilen (VPE)
                                                
                                             
                                                   —
                                                
                                                
                                                   polistiren visoke žilavosti
                                                
                                             
                                                   —
                                                
                                                
                                                   polipropilen (PP) [3902 10]
                                                
                                             
                                                   —
                                                
                                                
                                                   polietilen visoke gustoće (HDPE) [3901 20]
                                                
                                             
                                                   —
                                                
                                                
                                                   akrilonitril butadien stiren (ABS) [3903 30]
                                                
                                             
                                                   —
                                                
                                                
                                                   poli(metil metakrilat) (PMMA) [3906 10].
                                                
                                             Mješavine i proizvodi proizvedeni od plastičnog materijala ne stavljaju se na tržište ako je koncentracija kadmija (izraženog kao Cd metal) u plastičnom materijalu jednaka ili veća od 0,01 % masenog udjela.
                                       Drugi se podstavak iznimno ne primjenjuje na proizvode stavljene na tržište prije 10. prosinca 2011.
                                       Prvi i drugi podstavak primjenjuju se ne dovodeći u pitanje Direktivu Vijeća 94/62/EZ (1) i akte donesene na temelju te Direktive.
                                    
                                 
                                       2.
                                    
                                    
                                       Ne koriste se u bojama [3208] [3209].
                                       Za boje sa sadržajem cinka većim od 10 % masenog udjela, koncentracija kadmija (izraženog kao Cd metal) ne smije biti jednaka ili veća od 0,1 % masenog udjela.
                                       Obojeni predmeti ne stavljaju se na tržište ako je koncentracija kadmija (izraženog kao Cd metal) u boji kojom je proizvod obojen jednaka ili veća od 0,1 % masenog udjela.
                                    
                                 
                                       3.
                                    
                                    
                                       Stavci 1. i 2. iznimno se ne primjenjuju na proizvode obojene smjesama koje kadmij sadrže iz sigurnosnih razloga.
                                    
                                 
                                       4.
                                    
                                    
                                       Drugi podstavak stavka 1. iznimno se ne primjenjuje na:
                                       
                                                   —
                                                
                                                
                                                   smjese proizvedene od otpadnog PVC-a, dalje u tekstu ‚oporabljeni PVC’,
                                                
                                             
                                                   —
                                                
                                                
                                                   smjese i proizvode koji sadrže oporabljeni PVC, kod kojih koncentracija kadmija (izraženog kao Cd metal) u plastičnom materijalu ne prelazi 0,1 % masenog udjela i koji se u obliku krutog PVC-a koriste za sljedeće namjene:
                                                   
                                                               (a)
                                                            
                                                            
                                                               profili i krute ploče za primjenu u građevinarstvu;
                                                            
                                                         
                                                               (b)
                                                            
                                                            
                                                               vrata, prozori, grilje, zidne stijene, rolete, ograde i krovni žljebovi;
                                                            
                                                         
                                                               (c)
                                                            
                                                            
                                                               krovovi i terase
                                                            
                                                         
                                                               (d)
                                                            
                                                            
                                                               kabelske cijevi
                                                            
                                                         
                                                               (e)
                                                            
                                                            
                                                               cijevi za nepitku vodu ako je u srednjem sloju višeslojne cijevi korišten oporabljeni PVC i ako je on potpuno pokriven slojem novog PVC-a u skladu s gornjim stavkom 1.
                                                            
                                                         
                                             Prije nego se smjese i proizvodi koji sadrže oporabljeni PVC prvi put stave na tržište, dobavljači osiguravaju da oni budu vidljivo, čitljivo i neizbrisivo označeni sljedećom oznakom: „Sadrži oporabljeni PVC” ili sljedećim piktogramom:
                                       
                                          
                                       U skladu s člankom 69. ove Uredbe, odstupanje odobreno u stavku 4. će se do 31. prosinca 2017. revidirati, posebno radi smanjivanja graničnih vrijednosti za kadmij i preispitivanja tog odstupanja za primjene navedene u točkama (a) do (e).
                                    
                                 
                     
         
               2.
            
            
               U drugom stupcu stavke 23., dodaju se stavci 8., 9., 10. i 11. kako slijedi:
               
                            
                        
                        
                           
                                       „8.
                                    
                                    
                                       Ne koriste se u lemovima za tvrdo lemljenje u koncentracijama koje su jednake ili veće od 0,01 % masenog udjela.
                                       Lemovi za tvrdo lemljenje ne stavljaju se na tržište ako je koncentracija kadmija (izraženog kao Cd metal) jednaka ili veća od 0,01 % masenog udjela.
                                       U smislu ovog stavka tvrdo lemljenje znači tehniku spajanja uz uporabu legura, koja se provodi na temperaturama iznad 450 °C.
                                    
                                 
                                       9.
                                    
                                    
                                       Stavak 8. iznimno se ne primjenjuje na lemove za tvrdo lemljenje koji se koriste za razne namjene u obrani i zrakoplovstvu i na lemove za tvrdo lemljenje koji se koriste iz sigurnosnih razloga.
                                    
                                 
                                       10.
                                    
                                    
                                       Ne koriste se i ne stavljaju na tržište, ako je koncentracija jednaka ili veća od 0,01 % masenog udjela u metalu, u:
                                       
                                                   (i)
                                                
                                                
                                                   metalnim perlama i ostalim metalnim komponentama za izradu nakita;
                                                
                                             
                                                   (ii)
                                                
                                                
                                                   metalnim dijelovima nakita i imitacijama nakita i ukrasa za kosu, uključujući:
                                                   
                                                               —
                                                            
                                                            
                                                               narukvice, ogrlice i prstenje,
                                                            
                                                         
                                                               —
                                                            
                                                            
                                                               nakit za piercing,
                                                            
                                                         
                                                               —
                                                            
                                                            
                                                               ručne satove i ukrase koji se nose na zapešću,
                                                            
                                                         
                                                               —
                                                            
                                                            
                                                               broševe i gumbe za manžete.
                                                            
                                                         
                                             
                                 
                                       11.
                                    
                                    
                                       Stavak 10. iznimno se ne primjenjuje na proizvode stavljene na tržište prije 10. prosinca 2011. i na nakit koji 10. prosinca 2011. bude star preko 50 godina.”
                                    
                                 
                     
         
      (1)  SL L 365, 31.12.1994., str. 10.”